จีน เผยผู้ป่วยไวรัสโคโรนา นอกหูเป่ย ลดลง 5 วันติดต่อกัน 
เมื่อวานนี้ (9 ก.พ.2563) สำนักข่าวซินหัวของจีน รายงานว่า คณะกรรมการสุขภาพแห่งชาติจีน (NHC) เปิดเผยว่า จำนวนผู้ป่วยติดเชื้อไวรัสโคโรนาที่ได้รับการยืนยันผลรายใหม่นอกมณฑลหูเป่ย ซึ่งเป็นที่ตั้งของนครอู่ฮั่น ศูนย์กลางการระบาด ลดลงติดต่อกันเป็นเวลา 5 วันข้อมูลจากคณะกรรมการฯ เผยให้เห็นจำนวนผู้ป่วยติดเชื้อที่ได้รับการยืนยันนอกมณฑลหูเป่ย ในวันที่ 9 ก.พ.2563 รวมอยู่ที่ 509 คน ขณะที่ผู้ป่วยที่ได้รับการยืนยันผลรายใหม่นอกหูเป่ยในช่วง 5 วันที่ผ่านมา อยู่ที่ 890 731 707 696 และ 558 คน ตามลำดับ นับตั้งแต่วันที่ 3-7 ก.พ.2563ทั้งนี้ คณะกรรมการฯ ได้รับรายงานจำนวนผู้ติดเชื้อไวรัสโคโรนาสายพันธุ์ใหม่ที่ได้รับการยืนยันผลเพิ่มขึ้น 2656 คน และผู้ติดเชื้อเสียชีวิตเพิ่มขึ้น 89 คน กระจายตัวอยู่ในภูมิภาคระดับมณฑล 31 แห่งในวันที่ 8 ก.พ.
จีน เผยจำนวนผู้ป่วยติดเชื้อไวรัสโคโรนาที่ได้รับการยืนยันผลรายใหม่นอกมณฑลหูเป่ย ซึ่งเป็นที่ตั้งของนครอู่ฮั่น ศูนย์กลางการระบาด ลดลงติดต่อกันเป็นเวลา 5 วัน 
ไวรัสโคโรนา,ไวรัสโคโรนาสายพันธุ์ใหม่,ไวรัสโคโรนา 2019,อู่ฮั่น,จีน